Freier Deutscher Gewerkschaftsbund

Freie Deutsche Gewerkschaftsbund (FDGB) var fagorganisasjonen i DDR. Den var en  paraplyorganisasjon som samlet rundt 15 enkeltstående fagforbund. Imidlertid var dette kun på papiret. De fleste medlemmer i FDGB visste ikke at de var med i et fagforbund som igjen var med i FDGB. Kun en håndskrevet notis bakerst i den røde medlemskapsboken viste hvilket individuelt fagforbund medlemmet var med i.

Offisielt var medlemskap i FDGB frivillig, men uoffisielt var det vanskelig å unngå dette. I 1986 var 98 prosent av alle arbeidere og ansatte organiserte i FDGB som da hadde 9,6 millioner medlemmer. Dette betydde at organisasjonen var en av verdens største fagbevegelser.

30. september 1990, kort før gjenforeningen av Tyskland, ble FDGB oppløst. De enkelte foreninger som hadde vært medlemmer meldte seg inn i det vesttyske motstykket til FDGB; DGB.

 Ledere av organisasjonen 
 Hans Jendretzky  
 Herbert Warnke 
 Harry Tisch
 Annelies Kimmel 
 Helga Mausch

 Referanser 

 Litteratur 
 Wolfgang Eckelmann, Hans-Hermann Hertle, Reiner Weinert: FDGB Intern, Innenansichten einer Massenorganisation, Treptower Verlagshaus GmbH 1990, ISBN 3-7303-0635-9

 Eksterne lenker 

 FDGB-Lexikon

Kategori:Organisasjoner i DDR
Kategori:Arbeiderbevegelsens historie i Tyskland
Kategori:Tyske fagforbund
Kategori:Opphør i 1990
Kategori:Politikk i 1990
Kategori:1990 i Tyskland